Rabszolgatörvény – Országszerte folytatódnak a tiltakozások
Az érdekvédők mellett az ellenzéki pártok és civil szervezetek is mozgósítanak a szombati demonstrációra. A budapesti rendezvényt több vidéki megmozdulás egészíti ki.
Az Országos tüntetés a rabszolgatörvények ellen meghirdetett tüntetés Facebook-oldala szerint már több mint 7 ezren jelezték, hogy ott lesznek, és 28 ezren érdeklődnek az esemény iránt. A Hősök terén és a Városligeti fasor Dózsa György út felőli végén gyülekező csoportok 14 órától a Kossuth térre vonulnak. A budapesti rendezvényt több vidéki megmozdulás egészíti ki. Szintén január 5-én, szombaton Debrecenben 18 órakor a Régi Városháza előtt, Hódmezővásárhelyen háromnegyed 4-kor a Kossuth téren, Komlón 15 órakor a Zrínyi téren, Szolnokon 15 órakor a Tiszai Hajósok terén tartanak tömeggyűléseket. Tapolcán kettőkor, Cegléden ötkor lesz tüntetés. Szegeden holnap, Pécsett pénteken este 6-kor, Szombathelyen délután 5-kor lesznek tüntetések és utcára mennek Gödöllőn is. Pénteken Pápán félpályás lassító útlezárás lesz 12-15 óra között. Kaposváron hétfőn fél 5-kor kezdődik egy demonstráció. A megmozdulásokra utazóknak már külön telekocsi szervező oldal működik és a civilek is elindítottak egy felmérést arról, hogy milyen a sztrájkhajlandóság az országban.
Tizenegy megyére esőfokú figyelmeztetést adtak ki. Akár -10 foknál is hidegebb lehet a hétvégén.
A tőlünk északra, majd északkeletre örvénylő ciklon áramlási rendszerében több hullámban egyre hidegebb, váltakozó nedvességtartalmú levegő éri el a Kárpát-medencét – derül ki az Országos Meteorológiai Szolgálat (OMSZ) előrejelzéséből. Csütörtökön a felhőátvonulások mellett hosszabb-rövidebb napos időszakokra is számíthatunk. Szórványosan hózápor, esetleg egy-egy zivatar alakulhat ki, és az északnyugati szél északkelet kivételével megerősödik, többfelé viharossá fokozódik. A legalacsonyabb éjszakai hőmérséklet -1 és -6 fok között várható, a legmagasabb nappali hőmérséklet pedig -2 és +2 fok között alakul. A szél miatt Budapestre és Pest, Baranya, Bács-Kiskun, Fejér, Győr-Moson-Sopron, Komárom-Esztergom, Somogy, Tolna, Vas, Veszprém és Zala megyére is elsőfokú figyelmeztetést adtak ki, az érintett területeken a várt legerősebb széllökések meghaladhatják a 70 km/h-t.
Pénteken napközben gyengén és erősen felhős időszakok váltják egymást, helyenként pedig hózápor alakulhat ki. Estétől északnyugat felől beborul az ég, és egyre többfelé kezdődik havazás. Az északi, északnyugati szelet erős, a Dunántúlon viharos lökések is kísérik. A legalacsonyabb éjszakai hőmérséklet -3 és -10, a legmagasabb nappali hőmérséklet +1 és -3 fok között várható.
Szombaton borult lesz az ég, és sokfelé várható havazás, főként nyugaton havas eső, eső is eshet. Kezdetben időnként megélénkül a délnyugati szél, amely délután a Dunántúlon fokozatosan északnyugatira fordul és megerősödik. A legalacsonyabb éjszakai hőmérséklet -3 és -11 fok között várható, amely a Dunántúlon az éjszaka első felében áll be. A legmagasabb nappali hőmérséklet +3 és -5 fok között alakul.
Vasárnap szakadozottá válik a felhőzet, de továbbra is döntően erősen felhős marad az ég. Elszórtan valószínű kisebb havazás, hózápor. Az északi szél megerősödik, főként a Dunántúlon viharossá fokozódik, ezért helyenként hófúvásra is számítani lehet. A legalacsonyabb éjszakai hőmérséklet +1 és -7, a legmagasabb nappali hőmérséklet +1 és -4 fok között várható.
Jair Bolsonaro brazil elnök elfogadta Orbán Viktor meghívását. Kedden kiderült, hogy Erdogan is hazánkba látogat.
Orbán Viktor kormányfő brazíliai munkalátogatása keretében kétoldalú megbeszélést folytatott Jair Bolsonaro brazil elnökkel – tájékoztatta az MTI-t Havasi Bertalan, a Miniszterelnöki Sajtóirodát vezető helyettes államtitkár szerdán. A találkozó során a felek áttekintették a két ország közötti nemzetközi, gazdasági és politikai együttműködési lehetőségeket. A magyar miniszterelnök megerősítette Jair Bolsonaro meghívását Magyarországra, melyet a brazil elnök elfogadott – közölte a sajtófőnök. A magyar miniszterelnököt korábban a brazil elnök hívta meg beiktatására, miután a magyar miniszterelnök gratulált a diktatórikus rendről ábrándozó, melegellenes kijelentéseiről ismert új államfőnek. Arról még kedden számoltunk be, hogy – bár Recep Tayyip Erdogan legutóbb októberben járt Budapesten – a török elnök hamarosan újra Magyarországra látogat. A közeljövőben Mevlüt Cavosoglu török külügyminiszter és Abdulhamit Gül igazságügyi miniszter is Budapestre érkezik.
Orbán Viktor Magyarország rabszolgatörvény Brazília Jair Bolsonaro időjárás tüntetés előrejelzés